CELEX: 62015TN0367
Language: el
Date: 2015-07-09 00:00:00
Title: Υπόθεση T-367/15: Προσφυγή της 9ης Ιουλίου 2015 — Renfe-Operadora κατά ΓΕΕΑ (AVE)

19.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 346/31
            
         Προσφυγή της 9ης Ιουλίου 2015 — Renfe-Operadora κατά ΓΕΕΑ (AVE)
   (Υπόθεση T-367/15)
   (2015/C 346/37)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Renfe-Operadora, Entidad Pública Empresarial (Μαδρίτη, Ισπανία) (εκπρόσωποι: J.-B. Devaureix, abogado, και M. Hernández Sandoval, abogada)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Στοιχεία σχετικά με τη διαδικασία ενώπιον του ΓΕΕΑ
   
   
      Επίδικο σήμα: Κοινοτικό εικονιστικό σήμα το οποίο περιέχει το λεκτικό στοιχείο «AVE» — Αίτηση για την επαναφορά των πραγμάτων στην προτέρα κατάσταση — Υπ’ αριθ. 5 640 198 αίτηση καταχωρίσεως
   
   
      Προσβαλλόμενη απόφαση: Απόφαση του πέμπτου τμήματος προσφυγών του ΓΕΕΑ της 24ης Απριλίου 2015 στην υπόθεση R 712/2014-5
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση, κάνοντας δεκτή την αίτησή της για επαναφορά των πραγμάτων στην προτέρα κατάσταση και, συνεπώς, να κρίνει παραδεκτή την προσφυγή που άσκησε η προσφεύγουσα κατά της αποφάσεως που εξέδωσε το τμήμα ακυρώσεως στις 4 Φεβρουαρίου 2014, την οποία θα πρέπει να ακυρώσει το τμήμα προσφυγών του ΓΕΕΑ στο πλαίσιο της αντίστοιχης προσφυγής·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Προβαλλόμενοι λόγοι
   
   
               —
            
            
               Ατελής περιγραφή των πραγματικών περιστατικών στην προσβαλλόμενη απόφαση, παρατυπίες διαπραχθείσες κατά τη διεξαγωγή της διαδικασίας εις βάρος της άμυνας της προσφεύγουσας, και τήρηση από την προσφεύγουσα του καθήκοντός της επιμέλειας.
            
         
               —
            
            
               Εσφαλμένη αξιολόγηση των αποδεικτικών στοιχείων, δυσαναλογία μεταξύ του τυπικού σφάλματος το οποίο φέρεται να διέπραξε η προσφεύγουσα και των συνεπειών που απορρέουν από αυτό, δεδομένου ότι η προσφεύγουσα στερήθηκε το δικαίωμα προσφυγής κατά μιας βλαπτικής για τα συμφέροντά της αποφάσεως, και υπέρμετρα αυστηρός χαρακτήρας της ληφθείσας αποφάσεως.
            
         
               —
            
            
               Προσβολή των δικαιωμάτων άμυνας της προσφεύγουσας η οποία δεν ήταν σε θέση να αντικρούσει τους ουσιαστικούς λόγους στους οποίους βασίζεται η κήρυξη μερικής ακυρότητας του σήματος «AVE».